Mária Terézia d’Este

Mária Terézia Felicitas d’Este (* 6. október 1726, Modena, Taliansko† 30. apríl 1754,Louis Sandret: Revue nobiliaire historique et biographique. Neue Reihe, Band 8. Dumoulin, Paris 1873, S. 465 (online) Rambouillet, Francúzsko) bola princezná z Modeny a sobášom vojvodkyňa z Penthièvre. Bola tiež svokrou Filipa Égalité a starou matkou budúceho francúzskeho kráľa Ľudovíta Filipa.

 Životopis 
Narodila sa v Modene v Emilia-Romagna ako tretie dieťa a najstaršia dcéra modenského vojvodu Františka III. d’Este a jeho manželky, francúzskej princeznej Šarloty Aglaé Orleánskej. Jej matka sa v roku 1743 spolu s dcérami vrátila naspäť do Francúzska.F. Lorin: Rambouillet : La ville. – Le Château. – Ses Hôtes, S. 446.

V roku 1744 sa v zámockej kaplnke vo Versailles stal jej manželom Ľudovít Ján Bourbonský, vojvoda z Penthièvre,Pierre Narbonne: Journal des règnes de Louis XIV et Louis XV de l’année 1701 à l’année 1744. Bernard, 1866, S. 641 () ktorý bol bratancom jej matky. Ich spoločným predkom bol francúzsky kráľ Ľudovít XIV. Krátko po svadbe odcestovali novomanželia na zámok do Rambouilletu. Podľa niektorých súčasníkov bolo ich manželstvo šťastné. Mali spolu sedem detí, avšak len dve sa dožili dospelosti.Hugh Montgomery-Massingberd (Hrsg.): Burke’s Royal Families of the World. Band 1: Europe & Latin America. Burke's Peerage, London 1977, S. 88.

Vo februári 1754 počas siedmeho tehotenstva ochorela na zápal pľúc.F. Lorin: Rambouillet : La ville. – Le Château. – Ses Hôtes, S. 452. 29. apríla predčasne porodila syna Louis-Marie a zomrela len dvanásť hodín po pôrode.F. Lorin: Rambouillet : La ville. – Le Château. – Ses Hôtes, S. 453.

Spolu so synom, ktorý zomrel na druhý deň po narodení, bola pochovaná 2. mája v kostole v Rambouillet po boku svojich detí. Jej manžel jej smrť ťažko niesol a napriek svojmu mladému veku sa už nikdy neoženil.

 Deti 
 Louis-Marie (* 2. január 1746† 15. november 1749)
 Ľudovít Alexander (* 6. september 1747† 6. máj 1768) ∞ 1767 princezná Mária Lujza Savojsko-carignanská
 Jean-Marie (* 17. november 1748† 19. máj 1755)
 Vincent-Marie (* 22. jún 1750† 14. marec 1752)
 Marie-Louise (* 18. október 1751† 25. september 1753)
 Lujza Mária (* 13. marec 1753† 23. jún 1821) ∞ 1769 princ Ľudovít Filip II. Orleánsky
 Louis-Marie (* 29. apríl 1754† 30. apríl 1754)

 Referencie 

 Iné projekty 

 Externé odkazy 
 Grabrede für Maria Teresa Felicita d’Este von Charles-Geneviève-Louis-Auguste-André-Timothée d’Éon de Beaumont

 Zdroj 

Kategória:Princezné
Kategória:Osobnosti z Modeny